Illum waranofsinhar se jitressaq il-Qorti iż-żagħżugħ ta' 29 sena li ġie arrestat fuq attentat ta' qtil talli qabbad dar fil-Gżira waqt li kien hemm żewġ persuni ġo fiha. Iż-żagħżugħ mistenni jitressaq il-Qorti s-Sibt fis-2 pm. Kien il-bieraħ għall-ħabta tas-7am li l-Pulizija fl-Għassa ta' Tas-Sliema rċeviet telefonata mingħand raġel li qal li waqt li kien fl-appartament tiegħu fi Triq ix-Xatt, xi ħadd daħal ġewwa bil-forza, beda jxerred il-petrol, ta n-nar u ħarab minn fuq il-post. Dan ir-raġel, ta' 36 sena, irnexxielu jitfi n-nar mal-mara, li għandha 40 sena, li kienet miegħu. Ir-raġel kellu jittieħed għal kura fl-Isptar Mater Dei minħabba li sofra ħruq f'partijiet ta' ġismu u aktar tard ġie ċċertifikat li sofra minn ġrieħi ħfief. Kien biss ftit ħin wara li l-Pulizija rnexxielha tidentifika lill-allegat aggressur li joqgħod fi Triq l-Empire Stadium fil-Gżira u hemm hu ġie arrestat. Mit-tfittxija fir-residenza, il-pulizija sabu aktar minn nofs kilo sustanza suspettata kannabis, ammont ta' pilloli suspettati ecstasy, kif ukoll oġġetti oħra suspettati li huma relatati mat-traffikar tad-droga. Iż-żagħżugħ se jitressaq quddiem il-Maġistrat tal-Għassa Dr Victor Giovanni Axiak. Żagħżugħ arrestat talli qabbad dar waqt li kien hemm 2 persuni ġo fiha .td_uid_3_601f9d8d8fed1_rand.td-a-rec-img{text-align:left}.td_uid_3_601f9d8d8fed1_rand.td-a-rec-img img{margin:0 auto 0 0}